Þegar silungurinn hefur tekið og við höfum brugðist rétt við , reist stöngina upp og strengt á línunni er mikilvægt að við höfum fulla stjórn á henni . Örlítill slaki á línu gefur fiskinum færi á að losa sig af með því að skipta snögglega um stefnu í vatninu . Ég tel mig þekkja persónulega nokkra eldri og virtari silunga á Íslandi sem hafa reynslu af því að losa sig af flugu . Þeir eru útsjónarsamir , hægfara og rólegir í tíðinni , bíða eftir því að ég slaki örlítið á , kannski til að teygja mig eftir háfinum , en taka þá á rás að mér eða hnykkja hausnum til annarrar hliðarinnar , helst þeirrar sem er gagnstætt flugunni . Niðurstaðan ; þeir halda áfram að lifa villtir í íslenskri náttúru og ég stend eftir með dúndrandi hjartslátt og adrenalínið á fullu . En hvað er þá til ráða ? Jú , halda línunni alltaf strekktri og varist hausahnykki og loftköst . Enski frasinn tight lines er engin steypa , höldum línunni strekktri .